Fra 1820 har man egentlige danske [[nationalregnskab]]stal (som for de tidligste perioder dog er meget usikre) som følge af den økonomiske historiker [[Svend Aage Hansen]]s pionerarbejde.<ref>Hansen, Sv. Aa. (1976): Økonomisk vækst i Danmark. Bind I: 1720-1914, bind II: 1914-70. Akademisk Forlag. </ref> De viser, at der har været tale om en væsentlig og vedvarende, omend svingende, økonomisk vækst i hele perioden siden 1820. I 1822-94 var der således i gennemsnit en årlig vækst i [[bruttofaktorindkomst]]en på 2 %. Tager man højde for befolkningsvæksten, var den årlige vækstrate pr. indbygger i samme periode på 0,9 %. [[Kornsalgsperioden]] 1830-70 var en lang højkonjunktur for det danske landbrug, hvor man eksporterede korn til ikke mindst Storbritannien, især efter at dette land i 1846 afskaffede sin høje importtold på korn. Da korneksporten i 1860'erne blev truet af konkurrence fra Nordamerika og Østeuropa, gennemførtes i landbruget en imponerende og unik omstilling fra vegetabilsk til animalsk produktion, der førte til en ny højvækstperiode. Omstillingen blev ledsaget af fremvæksten af [[andelsbevægelsen]] og hjulpet på vej af landbefolkningens relativt gode uddannelsesniveau. Læse- og skrivefærdighederne gjorde det muligt hurtigt at tilegne sig nye ideer og ny teknologi.<ref name=henriksen/> Samtidig tog industrialiseringen sin første egentlige begyndelse i Danmark fra 1870'erne. Omkring 1900 ernærede håndværk og industri knap 30 % af befolkningen.<ref>{{Cite web |url=http://danmarkshistorien.dk/perioder/det-unge-demokrati-1848-1901/fremstillingserhverv-og-industrialisering/ |title=Erik Strange Petersen: ''Det unge demokrati, 1848-1901: Fremstillingserhverv og industrialisering''. Fra danmarkshistorien.dk, Aarhus Universitet. Udateret, besøgt 23. oktober 2017. |access-date=23. oktober 2017 |archive-date=29. september 2018 |archive-url=https://web.archive.org/web/20180929010617/http://danmarkshistorien.dk/perioder/det-unge-demokrati-1848-1901/fremstillingserhverv-og-industrialisering/ |url-status=dead }}</ref>
Politik